CELEX: 31968R0986
Language: el
Date: 1968-07-15 00:00:00
Title: Κανονισμός (ΕΟΚ) αριθ. 986/68 του Συμβουλίου της 15ης Ιουλίου 1968 περί θεσπίσεως των γενικών κανόνων σχετικά με τη χορήγηση ενισχύσεων για το αποκορυφωμένο γάλα και το αποκορυφωμένο γάλα σε σκόνη που προορίζεται για τη διατροφή ζώων

Avis juridique important

|

31968R0986

Κανονισμός (ΕΟΚ) αριθ. 986/68 του Συμβουλίου της 15ης Ιουλίου 1968 περί θεσπίσεως των γενικών κανόνων σχετικά με τη χορήγηση ενισχύσεων για το αποκορυφωμένο γάλα και το αποκορυφωμένο γάλα σε σκόνη που προορίζεται για τη διατροφή ζώων  

Επίσημη Εφημερίδα αριθ. L 169 της 18/07/1968 σ. 0004 - 0006 Δανική ειδική έκδοση: Σειρά I Κεφάλαιο 1968(I) σ. 0250  Αγγλική ειδική έκδοση: Σειρά I Κεφάλαιο 1968(I) σ. 0260  Ελληνική ειδική έκδοση: Κεφάλαιο 03 τόμος 3 σ. 0120  Ισπανική ειδική έκδοση: Κεφάλαιο 03 τόμος 2 σ. 0194  Πορτογαλική ειδική έκδοση : Κεφάλαιο 03 τόμος 2 σ. 0194  Φινλανδική ειδική έκδοση: Κεφάλαιο 3 τόμος 2 σ. 0100  Σουηδική ειδική έκδοση: Κεφάλαιο 3 τόμος 2 σ. 0100 

ΚΑΝΟΝΙΣΜΟΣ (ΕΟΚ) αριθ. 986/68 ΤΟΥ ΣΥΜΒΟΥΛΙΟΥ της 15ης Ιουλίου 1968 περί θεσπίσεως των γενικών κανόνων σχετικά με τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζεται για τη διατροφή ζώωνΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1) και ιδίως το άρθρο 10 παράγραφος 2,  την πρόταση της Επιτροπής,  Εκτιμώντας:  ότι, κατά το άρθρο 10 παράγραφος 1 του κανονισμού (ΕΟΚ) αριθ. 804/68, χορηγούνται ενισχύσεις για το αποκορυφωμένο γάλα και το αποκορυφωμένο γάλα εις κόνιν που έχουν παραχθεί στην Κοινότητα και προορίζονται για τη διατροφή των ζώων- ότι, για λόγους  ελέγχου, είναι αναγκαίο να προβλεφθεί ότι δεν είναι δυνατή η χορήγηση ενισχύσεως παρά μόνο για το αποκορυφωμένο γάλα που παράγεται στη γεωργική εκμετάλλευση όπου χρησιμοποιείται για τη διατροφή των ζώων ή διαφοροποιείται κατά τρόπους που θα ορισθούν ή  ακόμα ενσωματώνεται σε σύνθετες τροφές- ότι, για τους ίδιους λόγους, είναι αναγκαίο να προβλεφθεί ότι δεν είναι δυνατή η χορήγηση ενισχύσεως παρά μόνο για το μετουσιωμένο αποκορυφωμένο γάλα εις κόνιν ή το χρησιμοποιούμενο για τη διατροφή των ζώων- ότι ενδείκνυται η προς το γαλακτοκομείο καταβολή της ενισχύσεως για το αποκορυφωμένο γάλα να εξαρτάται κατά περίπτωση από την προϋποθέση ότι τούτο δεν θα εισπράξει, για το αποκορυφωμένο γάλα που έχει υποστεί επεξεργασία, τιμή ανώτερη από μία ενδεχόμενη  τιμή- ότι αυτή η μεγίστη τιμή αποσκοπεί στην εξασφάλιση της πραγματοποιήσεως του στόχου που επιδιώκεται με αυτήν την ενίσχυση, ο οποίος είναι η χρησιμοποίηση της μεγαλύτερης δυνατής ποσότητος αποκορυφωμένου γάλακτος σε ρευστή κατάσταση για τη διατροφή  των ζώων- ότι η τιμή αυτή πρέπει να θεσπισθεί κατά τρόπο ώστε να διατηρηθεί το ενδιαφέρον που παρουσιάζει η χρησιμοποίηση του αποκορυφωμένου γάλακτος για τη διατροφή των ζώων- ότι, για το λόγο αυτό πρέπει να καθορισθεί αυτή εν όψει των μέτρων  παρεμβάσεως υπέρ του αποκορυφωμένου γάλακτος εις κόνιν καθώς και των τιμών των παρομοίων ζωοτροφών- ότι για την εξασφάλιση της επιθυμητής χρησιμοποιήσεως των προϊόντων αυτών πρέπει να εξαρτηθεί η καταβολή της ενισχύσεως αυτής, για μεν το αποκορυφωμένο γάλα από την απόδειξη ότι τούτο έχει χρησιμοποιηθεί για τη διατροφή των ζώων ή για την παρασκευή  συνθέτων τροφών, για δε το αποκορυφωμένο γάλα εις κόνιν από την απόδειξη ότι τούτο έχει μετουσιωθεί ή χρησιμοποιηθεί στην παρασκευή συνθέτων τροφών- ότι ενδείκνυται, για λόγους που ανάγονται στην τεχνική της διοικήσεως, να προβλεφθεί ότι κάθε Κράτος μέλος θα ορίζει έναν οργανισμό παρεμβάσεως εξουσιοδοτημένο να θέτει σε εφαρμογή τις ρυθμίσεις που αφορούν τις ενισχύσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κατά την έννοια του παρόντος κανονισμού, νοείται ως:  α) γάλα: το προϊόν του αρμέγματος μιας ή περισσοτέρων αγελάδων, στο οποίο δεν έχει προστεθεί τίποτα και το οποίο έχει υποστεί, το πολύ, μερική αποκορύφωση- β) αποκορυφωμένο γάλα: το γάλα το οποίο περιέχει κατ' ανώτατο όριο 0,10% λιπαρές ουσίες- γ) αποκορυφωμένο γάλα εις κόνιν: το γάλα υπό μορφή κόνεως που περιέχει κατ' ανώτατο όριο 1,5% λιπαρές ουσίες.   Άρθρο 2  1. Χορηγούνται ενισχύσεις για:  α) το αποκορυφωμένο γάλα που παράγεται και υφίσταται επεξεργασία σε γαλακτοκομείο, διαφοροποιούμενο σε σχέση με άλλο αποκορυφωμένο γάλα βάσει τρόπων που πρέπει να ορισθούν και πωλούμενο σε εκμεταλλεύσεις στις οποίες χρησιμοποιείται για τη διατροφή των  ζώων σε τιμή που δεν υπερβαίνει μία ανωτάτη τιμή η οποία ενδεχομένως θα καθορισθεί- β) το αποκορυφωμένο γάλα που έχει χρησιμοποιηθεί για τη διατροφή των ζώων στις εκμεταλλεύσεις στις οποίες έχει παραχθεί- γ) το αποκορυφωμένο γάλα εις κόνιν που έχει μετουσιωθεί βάσει μεθόδων που πρέπει να ορισθούν- δ) το αποκορυφωμένο γάλα εις κόνιν και το αποκορυφωμένο γάλα που έχουν παραχθεί και επεξεργασθεί σε γαλακτοκομείο, τα οποία χρησιμοποιήθηκαν για την παρασκευή συνθέτων τροφών. Η ενίσχυση για μία ορισμένη ποσότητα αποκορυφωμένου γάλακτος που  χρησιμοποιήθηκε για την παρασκευή συνθέτων τροφών ισούται με την ενίσχυση που θα εχορηγείτο για την ποσότητα του αποκορυφωμένου γάλακτος εις κόνιν, η οποία δύναται να ληφθεί από την ανωτέρω ποσότητα αποκορυφωμένου γάλακτος.  2. Η επεξεργασία σε γαλακτοκομείο που αναφέρεται στην παράγραφο 1, περιλαμβάνει τουλάχιστον τις εργασίες καθαρισμού, παστεριώσεως και καταψύξεως.  3. Η ανωτάτη τιμή που αναφέρεται στην παράγραφο 1 καθορίζεται εν όψει:  α) της αξίας του αποκορυφωμένου γάλακτος που προκύπτει από την τιμή παρεμβάσεως για το αποκορυφωμένο γάλα εις κόνιν- β) της ενισχύσεως που χορηγείται για το αποκορυφωμένο γάλα- γ) των τιμών των παρομοίων ζωοτροφών.  4. Τα σύνθετα τρόφιμα, που αναφέρονται στην παράγραφο 1, πρέπει να ικανοποιούν ορισμένες ελάχιστες προδιαγραφές ως προς τη σύνθεσή τους.   Άρθρο 3  1. Το ποσό της ενισχύσεως καταβάλλεται από τον οργανισμό παρεμβάσεως του Κράτους μέλους στα έδαφος του οποίου:  - ευρίσκεται το γαλακτοκομείο που παραδίδει στην επιχείρηση που το χρησιμοποιεί το αποκορυφωμένο γάλα που προορίζεται για τη διατροφή των ζώων- - ευρίσκεται η επιχείρηση που αναφέρεται στο άρθρο 2 παράγραφος 1 υπό β)- - ευρίσκεται η επιχείρηση που έχει μετουσιώσει το αποκορυφωμένο γάλα εις κόνιν ή που το έχει χρησιμοποιήσει για την παρασκευή συνθέτων τροφών ή - ευρίσκεται η επιχείρηση που χρησιμοποίησε το αποκορυφωμένο γάλα για την παρασκευή συνθέτων τροφών.  Εν τούτοις, κατά τη διάρκεια των γαλακτοκομικών περιόδων 1968/69 και 1969/70, στην περίπτωση κατά την οποία το αποκορυφωμένο γάλα εις κόνιν που έχει παραχθεί σε ένα Κράτος μέλος έχει μετουσιωθεί ή χρησιμοποιηθεί για την παρασκευή συνθέτων τροφών στο  έδαφος ενός άλλου Κράτους μέλους, το πρώτο από τα Κράτη μέλη εξουσιοδοτείται να καταβάλει το ποσό της ενισχύσεως.  2. Το ποσό της ενισχύσεως καταβάλλεται μόνον εάν αποδεικνύεται:  - ότι το αποκορυφωμένο γάλα χρησιμοποιήθηκε για τη διατροφή ζώων ή για την παρασκευή συνθέτων τροφών- - ότι το αποκορυφωμένο γάλα εις κόνιν έχει μετουσιωθεί ή χρησιμοποιηθεί για την παρασκευή συνθέτων τροφών.  3. Ο έλεγχος που απαιτείται για να τηρούνται οι διατάξεις της παραγράφου 2 εξασφαλίζεται από ένα δημόσιο οργανισμό σε κάθε Κράτος μέλος.   Άρθρο 4  Κάθε Κράτος μέλος ορίζει έναν οργανισμό παρεμβάσεως που εξουσιοδοτείται για την εφαρμογή των μέτρων που προβλέπονται στον παρόντα κανονισμό.   Άρθρο 5  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Η εφαρμογή του αρχίζει από την 29η Ιουλίου 1968.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Ιουλίου 1968.  Για το Συμβούλιο Ο Πρόεδρος G. SEDATI  (1) ΕΕ αριθ. Ν 148 της 28.6.1968, σ. 13.